byantikvar
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Lokalforvaltning
Byantikvar er en kommunal tjenesteperson i enkelte kommuner. Byantikvaren ivaretar byens antikvariske interesser slik disse er regulert gjennom Kulturminneloven, og er kommunens rådgiver i spørsmål som gjelder bevaring av antikvarisk verdifulle bygninger, anlegg og miljøer.
Byantikvaren skal avgi uttalelse til kommuneplanen, og kan selv utarbeide planer for bevaring av kulturminner. I enkeltsaker kan noen av byantikvarene (i Oslo og på Røros) også vedta midlertidig fredning av bygninger og andre kulturminner.Det er blant annet byantikvarer i Oslo (er her også fylkeskonservator), Bergen, Trondheim, Stavanger, Fredrikstad, Kristiansand, Tromsø, Sandnes, Røros (kulturminneforvalter), Ullensaker (kulturminnekonsulent) og Haugesund (antikvarisk sakkyndig). Les mer i Store norske leksikon kulturminner tjenesteperson kommuneplan